Document ID: 31997R2289

KOMMISSIONENS FORORDNING (EF) Nr. 2289/97 af 18. november 1997 om ændring af forordning (EØF) nr. 1164/89 om gennemførelsesbestemmelser for støtte til spindhør og hamp
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1308/70 af 29. juni 1970 om den fælles markedsordning for hør og hamp (1), senest ændret ved forordning (EF) nr. 3290/94 (2), særlig artikel 4, stk. 5,
under henvisning til Rådets forordning (EØF) nr. 619/71 (3), senest ændret ved forordning (EF) nr. 154/97 (4), særlig artikel 3 og 6a, og
ud fra følgende betragtninger:
Kommissionens forordning (EØF) nr. 1164/89 (5), senest ændret ved forordning (EF) nr. 624/97 (6), omhandler visse gennemførelsesbestemmelser for støtteordningen for hør og hamp;
handelspraksis inden for denne sektor kan medføre, at de kontrakter, der er omhandlet i artikel 3, stk. 2, første afsnit, i forordning (EØF) nr. 619/71, indgås efter den 30. november, der er den fastsatte frist for indgivelsen af ansøgninger om støtte til hør; som følge heraf bør det fastsættes, at en kopi af forarbejdningskontrakten og forarbejdningsforpligtelsen kan fremlægges efter indgivelse af ansøgningen, men senest den sidste dag for produktionsårets afslutning;
nogle virksomheder køber sædvanligvis hørstrå med henblik på for egen regning at lade dem forarbejde af en første forarbejdningsvirksomhed; disse virksomheder kan være stødt på problemer med at tilpasse sig til de nye regler, der blev indført i forordning (EØF) nr. 619/71 ved forordning (EF) nr. 154/97; de bør som en overgangsforanstaltning behandles som første forarbejdningsvirksomheder under støtteordningen for produktionsåret 1997/98;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -
UDSTEDT FØLGENDE FORORDNING:
Artikel 1
I forordning (EØF) nr. 1164/89 foretages følgende ændringer:
1) I artikel 8, stk. 3, indsættes som andet afsnit:
»I det tilfælde, hvor den i første afsnit omhandlede kontrakt er indgået efter den 30. november, som nævnt i stk. 1, sendes en kopi af forarbejdningskontrakten og forarbejdningsforpligtelsen til det udbetalende organ senest den sidste dag for produktionsåret, og i hvert fald inden udbetaling af støtten.«
2) I artikel 17a indsættes som stk. 4:
»4. I det tilfælde, hvor en virksomhed, der ikke er en første forarbejdningsvirksomhed, har indgået en kontrakt med producenten, hvori virksomheden får ejendomsretten til hørstråene, anses denne som første forarbejdningsvirksomhed på den betingelse, at virksomheden forpligter sig til at lade dem forarbejde for egen regning.
Artikel 5a, stk. 4, gælder for de i forrige afsnit omhandlede virksomheder.
Artikel 5b, stk. 1, gælder for forarbejdningsforpligtelsen.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den gælder fra produktionsåret 1997/98.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. november 1997.

Labels: 1
17
19